GiliGold/VAD_KnessetCorpus huggingface dataset:
נתי ביאליסטוק כהן: אנחנו כמובן עומדים מאחוריה.
נתי ביאליסטוק כהן: אנחנו מבינים את החששות.
נתי ביאליסטוק כהן: אם יושב-ראש דירקטוריון בנק הדואר יציע הצעה שאפשר לחיות איתה, שלא מרוקנת בכלל את האפשרות הזאת.
כרמל שאמה-הכהן: מה עם סעיף הגמישות שהצעתי בישיבה הקודמת?
כרמל שאמה-הכהן: אני בישיבה הקודמת דיברתי על כך שהבסיס יהיה שיהיה אפשרי בכמות מסוימת ובפרופורציה למספר הסניפים.
כרמל שאמה-הכהן: את זה אפשר לבחון עם הזמן.
כרמל שאמה-הכהן: אולי לא יעשו בזה שימוש.
כרמל שאמה-הכהן: אולי אם יעשו בזה שימוש זה יהיה טוב לכולם.
ששי שילה: גם סוגי השירותים שיינתנו באותם סניפים.
כרמל שאמה-הכהן: נניח שיש היום 100 סניפים וסוכנויות.
כרמל שאמה-הכהן: נקבע בחוק שהכלל הוא שניתן לפתוח רק על ידי חברת האם ושיש החרגה של 5%.
כרמל שאמה-הכהן: נניח שבכל שנתיים הממשלה יכולה לבקש להגדיל את הנפח באישור ועדה כדי לראות מה זה עושה לעובדים בחברת האם, מה זה עושים לעובדים בחברת הבת, לא לחסום את זה לגמרי, לתת לזה להתפתח.
כרמל שאמה-הכהן: אתם לא הולכים לפתוח עכשיו 1000 סניפים רק של בנק הדואר.
כרמל שאמה-הכהן: הבסיס שלכם זה חברת האם, בטח בטווח הזמן של כמה שנים.
כרמל שאמה-הכהן: אני טועה בגישה?
כרמל שאמה-הכהן: יש איזו תכנית עסקית לצאת ולפתוח?
יעקב מרגי: אני לא אמון על תכניות עסקיות של הדואר.
כרמל שאמה-הכהן: מהידיעה שלך.
יעקב מרגי: העמדה שלי באה לומר שצריך לשמור את האפשרות לבנק הדואר להתפתח גם במקרה שהדואר לא רוצה, לא צריך ולא יכול.
יעקב מרגי: אפשר ללכת להתברבר מול דירקטוריון ומנכ"ל חברת האם.
כרמל שאמה-הכהן: אמרתי שנפתח פתח.
כרמל שאמה-הכהן: מאחר ויש חששות ואין תכניות מסודרות.
כרמל שאמה-הכהן: אם נניח היה צעד של פתיחה של 200 סניפים חדשים של בנק הדואר הייתי מבין שצריך להכריע בזה עכשיו, אבל אם אפשר לעשות את זה מדורג אני תמיד בעד.
כרמל שאמה-הכהן: חששות אולי מתפוגגים.
כרמל שאמה-הכהן: אולי צד אחד יוכל לשכנע את הצד השני.
כרמל שאמה-הכהן: אולי אחרי ההסכם הקיבוצי כבר לא יהיה צורך להכריע בזה ותהיו במסגרת של הסכמות.
כרמל שאמה-הכהן: אני אומר לתת X אחוזים שבהם יש לכם באפר לפתוח סניפים עצמאיים שלא מאיימים על המבנה הבסיסי של חברת האם, כאשר תמיד תהיה האפשרות להגמיש את זה אם זה יוכיח את עצמו כנכון ויהיה יעיל לכולם.
נתי ביאליסטוק כהן: אם המגבלה הזאת תהיה בחקיקה הראשית.
כרמל שאמה-הכהן: השינוי של המספר יהיה בלי חקיקה ראשית.
יעקב מרגי: יכול להיות שבמקרה הספציפי של הדואר הדבר עושה שכל.
כרמל שאמה-הכהן: אולי יש אינטרס של בנק הדואר להשתמש בתשתית של חברת הדואר מבחינת היעילות.
יעקב מרגי: אני לא חולק על יושב-ראש הוועד בעניין הזה.
יעקב מרגי: כמו שאמרתי, אם למישהו היה אינטרס לפתוח סניף של בנק דואר, הבנק הלאומי כבר היה עושה את זה לפניו.
יעקב מרגי: השירותים של בנק הדואר הם בתחרות, אין מחלוקת סביב השולחן.
יעקב מרגי: הרעיון של לתת את שירותי בנק הדואר עם הדואר זה כי לבנק הדואר לא רווחי לעשות את זה לבד, לדואר זה לא רווחי.
יעקב מרגי: הסינרגיה הזאת מנצחת.
יעקב מרגי: ברור שזה הרעיון.
יעקב מרגי: אני לא חולק עליהם.
יעקב מרגי: הם גם לא חולקים עלי בעניין הזה.
יעקב מרגי: לבוא ולהגביל היום חברה בת ולהגיד שכל מה שהיא תעשה זה באמצעות חברת האם.
יעקב מרגי: הפרקטיקה של החיים היא שלכל חברה יש אורגנים, יש פקידים ויש נושאי משרה.
יעקב מרגי: עכשיו ללכת להתחיל על כל דבר לבקש אישור של זה ואישור של זה.
כרמל שאמה-הכהן: זאת עמדה שכבר הבעת.
כרמל שאמה-הכהן: אני רוצה שתייחס להצעה שהצעתי על מנת שנתקדם.
יעקב מרגי: יכול להיות שהייתי מקבל אם זה היה עולם סגור שמדברים רק על..
יעקב מרגי: אבל אני חושש שיבואו מחר בבוקר עובדי חברות בנות של חברה ממשלתית ויגידו את אותו דבר.
יעקב מרגי: בתע"ש, שאתה מכיר שזאת חברה בגרעון עצום, יבואו העובדים ויגידו שעשות אשקלון, שהיא חברה במצב יותר טוב, תפעל דרך תע"ש.
כרמל שאמה-הכהן: הדבר לא דומה.
יעקב מרגי: הדברים האלה קורים.
יעקב מרגי: העובדים דרשו שחברת הבת תלך יחד עם חברת האם.
יעקב מרגי: חברת האם שולטת ב-100% על חברת הבת.
כרמל שאמה-הכהן: אנחנו לא עושים פה איזו החלטת רוחב.
כרמל שאמה-הכהן: אנחנו דנים ספציפית ברפורמה בחברת הדואר ובבנק הדואר.
יעקב מרגי: אין חיה כזאת בחברות ממשלתיות ובחברות בכלל.
יעקב מרגי: בחברות בכלל אנחנו מנסים להוציא את הרעה החולה של קשרים פרימידיאלים בין חברה אם לחברה בת.
יעקב מרגי: אנחנו עושים פה מה שאנחנו רוצים לעקר מהשורש במקומות אחרים?
כרמל שאמה-הכהן: יש פה מבנה ייחודי.
כרמל שאמה-הכהן: אפשר להבדיל את המקרה הזה מחברות עם פעילויות אחרות.
כרמל שאמה-הכהן: יש פה מבנה שמבוסס על סניפים, על מיקומים, על נדל"ן.
כרמל שאמה-הכהן: יש פה אלמנטים של יעילות.
כרמל שאמה-הכהן: בגלל שאתה עומד על דעתך והממשלה כולה מאוחדת בעמדה הזאת ולא מפוצלת, הצעתי איזו הצעת פשרה לפחות בשנה, בשנתיים, בשלוש הקרובות, שאין הבדל בינה לבין לקבל את הסעיף שלך.
כרמל שאמה-הכהן: אם היית אומר לי שיש עכשיו תכנית לצאת באיזה מבצע של פתיחת.
יעקב מרגי: אדוני, לי אין תכנית.
יעקב מרגי: אני לא מנהל את החברה.
כרמל שאמה-הכהן: לא הוצגה פה תכנית כזאת או רצון כזה, אפילו לא באופן ספקולטיבי.
כרמל שאמה-הכהן: למה ללכת עכשיו להתנגשות שאין צורך בה?
יעקב מרגי: היא הנותנת.
יעקב מרגי: בגלל שאין תכנית כזאת והחיים יותר חזקים מדברים כאלה ואחרים.
יעקב מרגי: החשש שלהם הוא חשש מוגזם.
כרמל שאמה-הכהן: בוא נרגיע אותו.
יעקב מרגי: הכבילה הזאת והשגת האישורים ומה שזה עושה למערכת היחסים בין שתי החברות.
כרמל שאמה-הכהן: אני אומר לך בלי אישורים.
כרמל שאמה-הכהן: מחר, אחרי שהחוק ייכנס לתוקף, תלך ותפתח 10 סניפים, 20 סניפים.
קריאה: מאיזה מקורות?
כרמל שאמה-הכהן: הוא מדבר מתוך הנחה שיש אפשרות כזאת, נכון?
כרמל שאמה-הכהן: אם אין אפשרות אף אחד לא מחייב אותך לעשות את זה.
יעקב מרגי: אדוני, אני לא חושב שצריך להגביל בחקיקה.
יעקב מרגי: כבר הנוסח היום הוא נוסח מגביל הרבה יותר..
כרמל שאמה-הכהן: הנוסח היום הוא נוסח פתוח לגמרי.
יעקב מרגי: לא נכון.
יעקב מרגי: הנוסח קובע היום שהחברה תפעל בעצמה או באמצעות חברת הדואר.
יעקב מרגי: הנוסח היה צריך להיות שהחברה תפעל כראות עיניה על מנת להשיג..
כרמל שאמה-הכהן: מה זה בעצמה?
יעקב מרגי: בעצמה זה באמצעות עובדי בנק הדואר.
כרמל שאמה-הכהן: אפשר לעשות את זה אחרי זה ולהתקשר עם ספקים איך שהיא רוצה.
יעקב מרגי: האפשרות הזאת מוגבלת.
כרמל שאמה-הכהן: מה מגביל אותך פה בחוק?
יעקב מרגי: זה שאתה קובע שאתה יכול לפעול באמצעות חברת הדואר או באמצעות חברת בת.
יעקב מרגי: אתה מגביל.
יעקב מרגי: אתה לא יכול לפעול באמצעות הפניקס.
כרמל שאמה-הכהן: למה יש פה הגבלה על צד שלישי?
ברוריה מנדלסון: אי אפשר.
ברוריה מנדלסון: לפי הניסוח היום זה בעצמה.
כרמל שאמה-הכהן: היא התקשרה בעצמה עם..
ברוריה מנדלסון: היא לא יכולה להתקשר עם צד שלישי שהוא לא חברת הדואר.
ברוריה מנדלסון: זה הנוסח.
יעקב מרגי: זאת מגבלה שאם אתה שואל אותי.
כרמל שאמה-הכהן: היא לא יכולה לקבל שירותים משום ספק?
יעקב מרגי: היא לא יכולה לתת שירותים.
נתי ביאליסטוק כהן: היא לא יכולה לתת שירותים באמצעות.
ברוריה מנדלסון: הכוונה הייתה שככל שחברת בנק הדואר רוצה לתת שירות באמצעות צד שלישי, היא תהיה חייבת ללכת אל חברת הדואר.
יעקב מרגי: הכוונה היא שאם חברת בנק הדואר תרצה לתת את השירותים באמצעות פקידי בנק לאומי, היא לא תוכל לעשות את זה.
יעקב מרגי: אני מבין את החשש של הוועד.
יעקב מרגי: הנוסח הקיים לא קל לי.
יעקב מרגי: לא ככה הייתי רוצה שזה ייבנה.
יעקב מרגי: אני מבין את החשש.
יעקב מרגי: הגבלנו את זה לחברה עצמה.
יעקב מרגי: להקים חברה ולא לתת לה לפעול בעצמה, נראה לי..
אתי בנדלר: אגב, מה קורה ככל שהחברה נותנת את השירותים שלה באמצעות צד ג'?
אורן לביאן: כתבנו שהחברה זה לרבות סוכנים.
אתי בנדלר: ככל שמדובר בסוכנים, אבל מה למשל אם מדובר במנטה?
ברוריה מנדלסון: הבנו שזאת סוכנות.
ברוריה מנדלסון: כך נאמר לנו.
אורן לביאן: מה שכתבנו בעצמה או באמצעות החברה אומר שהיא יכולה לתת את השירותים הכספיים בעצמה.
אורן לביאן: זה לא אומר שחברת הבת יכולה ללכת למגה, לשופרסל ושם יתנו את השירותים.
אורן לביאן: חשבנו בראייה של המדיניות שלנו שחברת בנק הדואר תהיה מנוע לחברת הדואר.
אורן לביאן: אנחנו חושבים שהעברה הזאת זה אולי דבר מיותר.
אורן לביאן: לתת את השירותים צריך באמצעות.
נתי ביאליסטוק כהן: בעקבות התיקון שעשיתם שמתלה את תחילת היישום בפועל של החוק בזה שיהיה הסדר קיבוצי.
נתי ביאליסטוק כהן: במידה מסוימת באין הסדר קיבוצי אין לחברת הבת אמצעים לעשות את זה בעצמה, היא חייבת לעשות את זה באמצעות.
כרמל שאמה-הכהן: יכול להיות מצב שהרפורמה תתקדם גם בלי הסכם קיבוצי בהסכמה.
נתי ביאליסטוק כהן: יצטרכו להגיע לכאן כדי לאשר את זה.
לאה ורון: לדווח.
נתי ביאליסטוק כהן: להצעה של אדוני, אם היא מקובלת על חברת הדואר, לא נתנגד.
כרמל שאמה-הכהן: בזה נגמר העניין.
נתי ביאליסטוק כהן: אגב, לי יותר קל להגיד את זה, כי אני לא צריך להסתכל על השלכות רוחב.
כרמל שאמה-הכהן: ברגע שהממשלה לא בעמדה אחידה נגמר העניין.
ששי שילה: אנחנו מציעים בהמשך לסעיף הקיים לכתוב את המילים "על אף האמור, לא תפתח חברת הבת יותר מ-5% סניפים שלא במתקני החברה.
ששי שילה: השר רשאי לעדכן שיעור זה אחת לשנה באישור הוועדה".
ברק כלב: אחוז ממה?
ששי שילה: מסניפים.
ברק כלב: מיחידות.
ששי שילה: מהיחידות, שזה כל ה-700.
ברק כלב: היחידות זה 700, הסניפים זה 200.
שמעון פרגון: חשוב שנבין שיש לנו יחידות שמונות מ-2 עובדים עד 80 ועד 100 עובדים.
שמעון פרגון: יכולה חברת הבת לפתוח יחידת דואר אחת בלב תל אביב עם 100 עובדים שתייתר לי את שאר הסניפים.
כרמל שאמה-הכהן: הפרופורציה תהיה גם במספר העובדים.
שמעון פרגון: קיים היום, אפרופו מנטה שדובר כאן, מנגנון בין ועד העובדים להנהלת החברה לכל צורך.
שמעון פרגון: לראיה נפתחו סוכנויות מנטה.
שמעון פרגון: באנו, הבנו את הצורך והתקדמנו קדימה.
שמעון פרגון: אם אנחנו קובעים מראש X אחוזים שיכולים להיפתח בהם יחידות.
שמעון פרגון: כולנו מכירים את פריסת חברת הדואר.
שמעון פרגון: כולנו מכירים שאין היום למצוא איזה שהוא מקום שצריך לפתוח שם סניף, סוכנות או יחידה.
שמעון פרגון: המטרה של לפתוח יחידות היא כנראה – לא של אדוני בהצעה – לא חפה מכך שכל הרעיון הוא לעשות שירותים אקסטרה VIP ביחידות האלו.
כרמל שאמה-הכהן: דוגמה?
שמעון פרגון: אין כרגע תכנית עסקית לבנק, אבל אני מניח שאם וכאשר יקום הבנק הרעיון הוא לקדם שירותים שאי אפשר לעשות אותם היום.
שמעון פרגון: אם אני אתן דוגמאות שקיימות היום, אז קיים שירות בתוך הסניפים של העברת כספים לחו"ל.
שמעון פרגון: הוא נקרא western union.
שמעון פרגון: זה שירות טוב לאזרחי מדינת ישראל.
שמעון פרגון: זה שירות שהולך ומתפתח.
שמעון פרגון: זה לא סוד להגיד שהוא גם מכניס עמלה מכובדת לתוך סניפי הדואר.
כרמל שאמה-הכהן: תיכנסו עכשיו למו"מ על ההסכם הקיבוצי.
כרמל שאמה-הכהן: אני לא מתכוון לנהל אותו, להיות צד.
כרמל שאמה-הכהן: את הדברים האלה תוכל לגמור שם.
כרמל שאמה-הכהן: אני אגיד לך באיזו מידה.
כרמל שאמה-הכהן: אחד הסעיפים יכול להיות לגבי הסניפים החופשיים שהם יכולים לפתוח.
כרמל שאמה-הכהן: תקבעו איתם ספציפית במקומות שאתם באמת חוששים שזה לב העסקים שלכם עם משקל קיצוני בהכנסות חברת האם וכל מה שאתה רוצה.
כרמל שאמה-הכהן: תקבעו פרמטרים של מרחקים, פרמטרים של פגיעה עסקית.
כרמל שאמה-הכהן: תכניס לזה את התוכן.
כרמל שאמה-הכהן: הם באו מ-100%, אתה נשאר עם 95% והוא נשאר עם 5% ביד.
שמעון פרגון: אם אדוני מאפשר לנו את הגמישות לתוך.
כרמל שאמה-הכהן: ברור, זה חלק מהעניין.
כרמל שאמה-הכהן: אם תבואו לפה בלי שתגיעו להסכמות ותגידו שרוצים לקחת לכם את 20 הסניפים העיקריים ולרוקן לכם אותם מתוכן, זה יהיה ארגומנט שצריך יהיה לדון עליו.
לאה ורון: צריך לאפשר סניפים בשכונות חדשות.
אריאל יעקובי: למה צריך לקבוע מכסות?
אריאל יעקובי: למה שלא נשים את זה כתנאי שהוא בהסכמה?
כרמל שאמה-הכהן: ברור שאתה צריך הסכמה בהסכם הקיבוצי.
קריאה: לא הסכמה.
קריאה: היקף הסניפים.
כרמל שאמה-הכהן: הסניפים לא צריכים הסכמה.
כרמל שאמה-הכהן: הם רשאים להעלות את הנושא של ההסדרה של הסניפים האלה במסגרת ההסכם הקיבוצי, או שאני טועה?
כרמל שאמה-הכהן: הם יעלו חלק מתנאי העובדים, הם יעלו את הפגיעה בהם ואתם תדונו בזה.
כרמל שאמה-הכהן: אני לא מזהה כוונה שאתם רוצים לייבש את חברת האם או לפגוע בה, אלא סך הכול לפתח את בנק הדואר.
כרמל שאמה-הכהן: אני חושב שהאינטרס שלהם הוא שבנק הדואר יתפתח.
כרמל שאמה-הכהן: העובדים לא יבואו מהחלל.
כרמל שאמה-הכהן: אני מניח שרובם יבואו מחברת האם.
שמעון פרגון: בוודאי.
כרמל שאמה-הכהן: לא משנה איפה הבן אדם מתפרנס.
כרמל שאמה-הכהן: זה סך הכול כלים שלובים.
לאה ורון: אז בוודאי ובוודאי שהסכם.
מיה פרי אלתרמן: נוסח הסעיף מדבר כרגע על כך שהיא תיתן את השירותים הכספיים בעצמה.
כרמל שאמה-הכהן: אנחנו מקבלים את הבקשה שלכם להוריד את המילה "בעצמה".
נתי ביאליסטוק כהן: לא להוריד.
נתי ביאליסטוק כהן: "על אף האמור לא תיתן בעצמה למעלה מ..."
מיה פרי אלתרמן: צריך להוריד את המילה "בעצמה".
קריאה: לא מורידים את ה"בעצמה", אבל.
מיה פרי אלתרמן: מה זה "בעצמה"?
מיה פרי אלתרמן: זה מוגבל בסניפים או בכמות עובדים?
מיה פרי אלתרמן: מה ההיגיון?
מיה פרי אלתרמן: מחר אתם יכולים לעשות הכול.
אורן לביאן: על אף האמור, שירותי האשנב.
שמעון פרגון: על ה"בעצמה" דובר מקודם בעוד שירותים שהיא עושה היום.
שמעון פרגון: משאירים את השירותים האלה, פותחים אותם והיא יכולה לעשות הכול בעצמה.
אורן לביאן: אבל אם כתוב את מה שיושב-ראש הדירקטוריון הציע, היא לא יכולה לעשות את זה בסניפים שלה.
שמעון פרגון: 5% מהסניפים שלה?
כרמל שאמה-הכהן: "בעצמה" צריך להישאר, לא?
קריאה: חייב להישאר.
שמעון פרגון: האם ה"בעצמה" תוחם את ה-5% על סך כל הפעילות שלה, או ה"בעצמה" זה על כל מה שקיים?
כרמל שאמה-הכהן: דיברנו על העובדים החדשים בפרופורציה למתקנים החדשים.
שמעון פרגון: על עובדים חדשים לא דיברתי.
כרמל שאמה-הכהן: לא, על עובדים שכלולים בסניף החדש.
כרמל שאמה-הכהן: התכוונתי למה שאמרת, שלא יפתחו לך איזה מגה סניף שיאכל לך אזור שלם ויגידו שזה רק..
כרמל שאמה-הכהן: אמרתי שתישמר הפרופורציה.
קריאה: 100% מקובל עלינו.
אריאל יעקובי: החשש האמיתי שלנו בעניין הזה של ה"בעצמה" זה שאנחנו פותחים פה מקום שגם הוועדה וגם החברה לא רוצה אותו, אבל אנחנו ניבלע לתוכו.
אריאל יעקובי: אדוני רוצה שנסכים עם הנהלת החברה בהסכם קיבוצי.
אריאל יעקובי: אם הם יבואו ויגידו לנו, אפילו ב-day one , שצריך לפתוח סניף בנתב"ג אנחנו נסכים איתם.
אריאל יעקובי: ברגע שאנחנו מסכימים איתם אין בעיה.
קריאה: צריך את ה"בעצמה", כי אם לא תהיה לך את ה"בעצמה".
כרמל שאמה-הכהן: ה"בעצמה" יישאר.
אריאל יעקובי: אז שזה יהיה ובלבד שזה יסוכם בין העובדים להנהלה.
אריאל יעקובי: נגמר, הכול פתוח.
קריאה: הכול פתוח, בהחלט.
אריאל יעקובי: אתה יודע מה, כמו שאני מכיר את ארגון העובדים זה יהיה הרבה יותר ממה שאנחנו חושבים כולנו, כי העובדים עצמם רוצים לקנות איתנות פיננסית.
אריאל יעקובי: אני חושש ממכסות, כי מה שיגידו בוועדה זה שאמרו שצריכים לעשות 5%.
אריאל יעקובי: למה צריך את זה?
כרמל שאמה-הכהן: אני במפורש אומר שתהיה להם את הזכות הזאת.
אריאל יעקובי: את הזכות כן, אבל יפרשו את הזכות לחובה.
אריאל יעקובי: אני מכיר את המנגנונים.
אריאל יעקובי: אני מכיר את שירות המדינה לפני ולפנים.
כרמל שאמה-הכהן: למה אתה מייחס להם כוונה זדונית שאני לא מזהה שיש להם?
נתי ביאליסטוק כהן: יעקב, זה לא כל כך נורא.
נתי ביאליסטוק כהן: ישבנו בחוץ.
כרמל שאמה-הכהן: למרות שלא זיהינו אצלם כוונה שמנו שלייקס על שלייקס על שלייקס לטובתכם.
אריאל יעקובי: אני לא חושד פה באף אחד שיש לו כוונה.
כרמל שאמה-הכהן: אי אפשר בכל חקיקה לקחת את אינטרס העובדים, כמה שהוא חשוב, ולתת לו משקל של 100%.
כרמל שאמה-הכהן: זה בלתי אפשרי.
כרמל שאמה-הכהן: בוא נגיד שההסתדרות תחוקק וזהו.
כרמל שאמה-הכהן: יושבים פה סביב השולחן כמה אלמנטים.
כרמל שאמה-הכהן: יושב משרד התקשורת, יושבת החברה עצמה, יושב ארגון העובדים, יושב משרד האוצר, יושב משרד המשפטים.
אריאל יעקובי: זה לא 100% לתת לעובדים.
כרמל שאמה-הכהן: תאמין לי, אני לא רוצה לייאש אותם, אבל קיבלתם הרבה.
אריאל יעקובי: אני אגיד לך איפה הבעיה שלי עם ששי.
אריאל יעקובי: ברגע שהוא מקבל את ה"בעצמה" אתה פותח לו אופציה של טרום מו"מ.
אריאל יעקובי: לבנות תהליכים של קבלת עובדים.
אריאל יעקובי: אנחנו בכלל לא מתכוונים לזה.
כרמל שאמה-הכהן: אני לא מבין על מה אתה מדבר.
נתי ביאליסטוק כהן: יעקובי, ברגע שאתה לא מרשה את ה"בעצמה" אסור לו בכלל.
שמעון פרגון: אבל העובדים הם עובדי החברה.
אריאל יעקובי: אני רוצה להיות בטוח שהוא לא קולט עובדים לפני שהוא גמר מו"מ.
כרמל שאמה-הכהן: אני מניח שיש לכם הרבה פגישות על ההסכם הקיבוצי.
כרמל שאמה-הכהן: תדונו על זה.
כרמל שאמה-הכהן: אל תכניס אותי לזה.
נתי ביאליסטוק כהן: פרגון יכול לסגור לו את כל הדואר.
כרמל שאמה-הכהן: אולי פרגון יסכים לקבל עובדים מבחוץ.
כרמל שאמה-הכהן: תסכימו.
קריאה: מה זה "בעצמה"?
נתי ביאליסטוק כהן: אתה משאיר לה מסגרת שהיא יכולה, בהסכמה עם העובדים.
אריאל יעקובי: האם עד ההסכם הקיבוצי אנחנו מסכימים שלפחות יהיו עובדים מושאלים מחברת האם?
ברוריה מנדלסון: הסעיף הזה נכנס לתוקף רק אחרי היום הקובע.
קריאה: שזה בהתקיימות 4 התנאים.
ששי שילה: על אף האמור לא תפתח חברת הבת יותר מ-5% יחידות שלא במתקני החברה.
ששי שילה: השר רשאי לעדכן שיעור זה אחת לשנה באישור הוועדה.
כרמל שאמה-הכהן: מה עם העובדים?
כרמל שאמה-הכהן: אני רוצה שהסניפים שנפתחים במסגרת ההחרגה הזאת לא יעסיקו יותר מ-5% מהעובדים.
שמעון פרגון: מעובדי חברת הדואר.
כרמל שאמה-הכהן: הוא פתח שיפתח לו סניף של 100 עובדים.
שמעון פרגון: גם סניף של 130.
שמעון פרגון: אמר יושב-ראש הוועדה שבמקומות שיש לך ממילא יחידות – בוא ניקח את הערים הראשיות תל-אביב, חיפה וירושלים – אתה לא יכול לפתוח סניף של בנק.
שמעון פרגון: העובדים שיעבדו..
כרמל שאמה-הכהן: זהות העובדים היא בכפוף להסדר הקיבוצי שתגיעו אליו.
כרמל שאמה-הכהן: אני לא נכנס בחוק.
אריאל יעקובי: הציע מר בנימין שזה יהיה 5% ממספר האשנבים וזה יסדר את כולם, גם את העובדים.
קריאה: מה המשמעות?
אריאל יעקובי: הם לא יוכלו לעבור את ה-5% ממספר האשנבים.
אורן לביאן: אם יש היום 2000, אז 5% מ-2000.
קריאה: הוא לא יכול לפתוח סניף עם 100 אשנבים.
קריאה: 5% זה 40..
כרמל שאמה-הכהן: מה זה החוסר אמון ביניכם?
כרמל שאמה-הכהן: צריך להגדיר אשנבים?
קריאה: 5% מ-2000 זה 40.
אורן לביאן: זה עושה שכל.
כרמל שאמה-הכהן: אתה יודע להגדיר אשנבים בחוק?
קריאה: כן, מספר אשנבים זה מספר ידוע.
שמעון פרגון: יחידות, לא אשנבים.
כרמל שאמה-הכהן: תגידו לי, אתם רואים עכשיו את בנק הדואר מקים איזה מפלצת של סניף עם 20 אשנבים?
נתי ביאליסטוק כהן: המפקח עוד לא הודיע.
כרמל שאמה-הכהן: מי הקליינטים?
כרמל שאמה-הכהן: מי יבוא אליו?
נתי ביאליסטוק כהן: אין לו הון עצמי, הוא לא קיבל כסף.
אתי בנדלר: "בסעיף קטן (א1)(1), בסופו יבוא – זה כמובן לא הניסוח הסופי – ואולם החברה בת לא תפתח סניפים לצורך מתן שירותים כספיים בעצמה בהיקף העולה על 5% מכלל סניפי וסוכנויות החברה או מכלל עובדיה.
אתי בנדלר: השר, באישור הוועדה, רשאי להעלות את השיעור..."
ששי שילה: למה להכניס את כלל עובדיה?
כרמל שאמה-הכהן: מה אכפת לך?
כרמל שאמה-הכהן: אתה הולך להכניס שם עובדים בצפיפות?
כרמל שאמה-הכהן: אני לא מבין מה העניין.
כרמל שאמה-הכהן: כמה עובדים יש לך בדואר?
ששי שילה: כ-7000 עובדים סך הכול.
כרמל שאמה-הכהן: אתה יכול להשיג עוד 350 עובדים.
כרמל שאמה-הכהן: אתה צריך יותר?
כרמל שאמה-הכהן: עוד 50?
כרמל שאמה-הכהן: זה לא הוויכוח.
כרמל שאמה-הכהן: הם רק רוצים לשים אמות מידה.
שמעון פרגון: אם נראה את התכנית העסקית נוכל להבין מה המשמעות של מה שאתה.
כרמל שאמה-הכהן: אם הממוצע של..
כרמל שאמה-הכהן: באופן נורמאלי, אז גם הסניפים החדשים שתפתח אמורים להספיק אחד לאחד.
יונה גושן: אפשר לבקש שהסעיף יוקרא?
אתי בנדלר: ואולם החברה הבת לא תפתח סניפים לצורך מתן שירותים כספיים בעצמה בהיקף העולה על 5% מכלל סניפי הדואר וסוכנויות הדואר של החברה או מכלל עובדיה.
שמעון פרגון: לא עובדי החברה, עובדי הסניפים.
אתי בנדלר: 100 סניפים בלבד.
שמעון פרגון: יש הבדל.
אתי בנדלר: עובדי החברה.
שמעון פרגון: עובדי הסניפים.
קריאה: עובדי הסניפים, לא הסוכנויות.
אתי בנדלר: רק עובדי הסניפים?
שמעון פרגון: והסוכנויות.
קריאה: 5% זה 50 עובדים.
שמעון פרגון: כמה עובדים לגישתך?
שמעון פרגון: כמה סניפים זה 5%?
ששי שילה: 5% זה 35 סניפים וסוכנויות.
כרמל שאמה-הכהן: כמה עובדים בממוצע?
ששי שילה: תלוי בגודל.
אתי בנדלר: אם אין הגדרה של סניף אני לא אכניס אותו לחוק.
קריאה: יש הגדרה ליחידות דואר?
פרלי שר: ברישיון כללי יש הגדרה של יחידות דואר.
פרלי שר: זה כולל גם סניפים, גם סוכנויות.
קריאה: גם דואר נע.
פרלי שר: עדיף לנו יחידות דואר.
פרלי שר: זה כולל הכל.
אתי בנדלר: אני מבקשת לקבל הגדרה, אני הרי לא אפנה בחוק למה שנמצא במדריך.
פרלי שר: כרגע ההגדרה של בית דואר היא הגדרה מאוד רחבה.
קריאה: אפשר להשתמש בהגדרה שנמצאת בסעיף עצמו.
קריאה: יחידות - לרבות יחידות החברה, יחידות סוכני הדואר.
קריאה: אפשר לקחת את זה מהרישיון הכללי ולהכניס את זה לחוק.
אתי בנדלר: אני לא יודעת מה כתוב ברישיון הכללי.
שמעון פרגון: לא עובדי החברה.
ששי שילה: הבעיה היא שבעובדיה יש איזו שהיא דיס-פרופורציה.
ששי שילה: ביחידות אנחנו כוללים את הסוכנויות, בעובדיה אנחנו לא כוללים את הסוכנויות, לכן הפרופורציות.
יונה גושן: ברשות
יונה גושן: כם יש לנו את ההגדרה.
יונה גושן: יחידת דואר – אחת מאלה: (א) בית דואר מרכזי על פי הרשימה המפורטת בנספח (ב3).
נתי ביאליסטוק כהן: זה מהרישיון.
נתי ביאליסטוק כהן: לא מכניסים חקיקה ראשית לרישיון.
יונה גושן: אני מקריאה מהרישיון הכללי.
אתי בנדלר: השאלה מה אני יכולה לשאוב מתוך זה לחקיקה ראשית.
אתי בנדלר: כשאת אומרת לי שמדובר בבית דואר הנקוב ברשימה שנמצאת בנספח לרישיון, ברור שאני לא יכולה.
יונה גושן: אפשר לכתוב בית דואר מרכזי על פי הרשימה המפורטת ברישיון.
יונה גושן: .
אתי בנדלר: חקיקה ראשית לא מפנה לרישיון.
לאה ורון: אני מציעה שתכינו נוסח, הוועדה תתקדם כי הזמן שלה מוגבל ואנחנו נחזור לזה.
יונה גושן: עכשיו נכתוב לכם.
אתי בנדלר: חקיקה ראשית לא מפנה לתקנות, ודאי לא לנורמה נמוכה יותר.
קריאה: אפשר להגיד מספר במקום אחוזים.
אתי בנדלר: תגידו מספר.
אתי בנדלר: תחליטו.
שמעון פרגון: מספר העובדים באשנב.
ברוריה מנדלסון: אתם יכולים שייקבעו מראש מספר הסניפים?
ברוריה מנדלסון: 30 סניפים?
כרמל שאמה-הכהן: חברים, אנחנו יוצאים להפסקה בדיון כי נכנסו לנו דיונים אחרים.
כרמל שאמה-הכהן: הדיון יחודש בשעה 15:00.
כרמל שאמה-הכהן: בזמן הפנוי שהיה לכם הגעתם לאיזו שהיא הסכמה?
ברק כלב: אנחנו דיברנו.
ברק כלב: הגשנו איזה שהוא נוסח.
אתי בנדלר: עדיין לא ראיתי את הנוסח.
אתי בנדלר: הסברתי ליועצת המשפטית שלהם שאני לא יכולה לאשר בשלב הזה שום נוסח.
אתי בנדלר: אני אתייעץ.
אתי בנדלר: מדובר בתחום של דיני עבודה.
אתי בנדלר: אינני יודעת מה אני יכולה לכתוב בהקשר הזה, מה אינני יכולה.
אתי בנדלר: אני אקבל בשמחה את הנוסח שהם מציעים.
כרמל שאמה-הכהן: על איזה נוסח את מדברת?
אתי בנדלר: על הנושא של ההסכם הקיבוצי.
כרמל שאמה-הכהן: חבל לבזבז את הזמן על זה עכשיו.
כרמל שאמה-הכהן: דברו על הדבר השני.
ברק כלב: בעניין השני חשבנו שיהיה אפשר לדבר על 35 סניפים על פי הרציונל שהיושב-ראש דיבר.
לאה ורון: 5%.
ברק כלב: אנחנו מעדיפים שיהיה כתוב 35 סניפים.
כרמל שאמה-הכהן: ו-200 עובדים?
ברק כלב: בלי עובדים.
נתי ביאליסטוק כהן: ללא המגבלה.
שמעון פרגון: בהסכם הקיבוצי.
אתי בנדלר: לא הייתה על זה הצבעה?
ברק כלב: יש לנו נוסח.
ברק כלב: הנוסח הולך עם מה שדובר פה לפני שיצאנו.
אתי בנדלר: נשמע והוועדה תאשר.
יעקב מרגי: אדוני, אני רק מבקש לשר האוצר את הזכות להסתייג.
יעקב מרגי: גם על הסעיף הקודם שהצבעת.
כרמל שאמה-הכהן: קיבלת על הכל.
אתי בנדלר: כשאמרת הסעיף הקודם התכוונת לסעיף של ההסכם הקיבוצי?
כרמל שאמה-הכהן: כל סעיף..
אתי בנדלר: אם הייתה הצבעה ולא הייתה הצעה אחרת.
אתי בנדלר: בכל מקרה זכות ההסתייגות שאתם שומרים לעצמכם זה לחזור לנוסח המקורי.
אתי בנדלר: אין לכם הצעות חדשות שאתם מתכוונים להעלות במסגרת.
ברק כלב: לא, רק לחזור לנוסח המקורי.
כרמל שאמה-הכהן: סעיף 22(4) לעניין דירקטוריון חברת הבת.
כרמל שאמה-הכהן: מה היו ההערות?
כרמל שאמה-הכהן: מי ביקש את זה?
לאה ורון: ארגון העובדים.
שמעון פרגון: ביקשנו לגבי הנושא של ייצוג הדירקטורים, לגבי נציגי העובדים בתוך.
כרמל שאמה-הכהן: אבל אז נתנו לכם תשובה שזה בהתאם.
שמעון פרגון: 100%.
שמעון פרגון: ממשיכים הלאה.
כרמל שאמה-הכהן: אין צורך לשנות.
שמעון פרגון: אין צורך לשנות.
בנימין כהן: גם לסוכנים יש 1200 עובדים.
בנימין כהן: אנחנו רואים שם נציגות שלנו.
ברוריה מנדלסון: העובדים ירדו מזה, אז גם אתם.
בנימין כהן: אבל לעובדים יש במסגרת החוק.
בנימין כהן: לנו אין במסגרת החוק.
יואל נוה: לחברת הדואר אין נציגות.
נתי ביאליסטוק כהן: אני לא מכיר חברה שיש לה..
בנימין כהן: מי יגן על הסוכנים?
בנימין כהן: אין להם הסתדרות, ועד עובדים ולא..
כרמל שאמה-הכהן: אדוני יושב-ראש הוועד, מה עם הנציגות שלהם בדירקטוריון?
שמעון פרגון: כפי שחל גם בחברת האם.
שמעון פרגון: גם בחברת האם אין היום נציגות שלהם בדירקטוריון.
כרמל שאמה-הכהן: אתה לא מכיר בצורך שלהם בנציגות בדירקטוריון?
שמעון פרגון: אני לא חושב שיש צורך.
בנימין כהן: הוא לא מכיר בצורך.
בנימין כהן: ל-50 עובדים לפי מה שהוצג פה בדיון הקודם מגיע נציג אחד בדירקטוריון.
כרמל שאמה-הכהן: לא יכול להיות, אין דבר כזה.
בנימין כהן: זה מה שאמרו כאן בדיון שעבר.
בנימין כהן: אמרו שבחברה שיש בה לפחות 100 עובדים מגיע נציג אחד.
כרמל שאמה-הכהן: חשבתי שלכל 50 עובדים דירקטור.
בנימין כהן: יש 400 סוכנויות דואר מתוך 700 יחידות דואר.
בנימין כהן: מדובר ב-1200 עובדים.
בנימין כהן: אין להם ועד עובדים, אין להם נציג הסתדרות.
כרמל שאמה-הכהן: אתם לא נחשבים עובדי דואר?
בנימין כהן: נכון.
כרמל שאמה-הכהן: אתה לא נחשב עובד, אתה ספק.
בנימין כהן: אני ספק.
בנימין כהן: אין שום הגנה.
נתי ביאליסטוק כהן: איזו הגנה מקבל ספק במסגרת דירקטוריון?
בנימין כהן: אני גורם משפיע מאוד על מה שקורה בחברת הדואר ובחברת הבת.
בנימין כהן: אני מייצג 400 יחידות.
בנימין כהן: 400 יחידות זה 68%.
בנימין כהן: איך זה שאין לי שום נציגות?
נתי ביאליסטוק כהן: אנחנו נתנגד להצעה שתכלול נציגות של איזה שהם גורמים, לא רק סוכנים כהתחייבות או כחובה בחברת הדואר ובבנק הדואר.
כרמל שאמה-הכהן: צר לי.
כרמל שאמה-הכהן: הסעיף אושר כפי שהוא ללא שינוי.
כרמל שאמה-הכהן: סעיף 15 בעניין החובה לתת שירותים כספיים מסוימים.
כרמל שאמה-הכהן: מי ביקש?
ברוריה מנדלסון: אנחנו ביקשנו.
ברוריה מנדלסון: יכול להיות שגם העובדים ביקשו.
ברוריה מנדלסון: אנחנו מדברים על סעיף 15 לעניין סעיף 88ה2(א).
ברוריה מנדלסון: זה סעיף שהוצבע כבר ואנחנו מבקשים לערוך בו שינוי.
ברוריה מנדלסון: היום הסעיף הוא כללי.
ברוריה מנדלסון: הוא קובע שבלי לגרוע מחובתה של החברה הבת לספק שירותים כספיים בסיסיים, לא תסרב החברה הבת סירוב בלתי סביר לתת שירות כספי שאינו שירות כספי בסיסי.
ברוריה מנדלסון: אנחנו מבקשים להגביל ולקבוע שהחובה לא לסרב סירוב בלתי סביר תחול רק לגבי שירותים מסוימים.
ברוריה מנדלסון: ככל שהמשרד יראה שנעשה שימוש בלתי סביר בסעיף הזה, אנחנו רוצים להותיר את הסמכות לשר, בהסכמת שר האוצר, לקבוע בצו שהוראות הסעיף יחולו על שירותים כספיים נוספים.
ברוריה מנדלסון: לשירותים שאנחנו רוצים להוציא ואולי נכניס?
אורן לביאן: הפצת שירותים פיננסיים ומתן שירותי.
אורן לביאן: דוגמה זה הפצת אשראי, הפצת פקדונות.
כרמל שאמה-הכהן: אחרי החוק יהיה מותר לבנק הדואר לתת אשראי?
קריאה: לא אשראי.
קריאה: להפיץ.
נתי ביאליסטוק כהן: להפיץ אשראי.
ברוריה מנדלסון: בשלב ראשון אנחנו מוכנים להסיר את החובה לסירוב בלתי סביר, אבל אם נראה שיש בזה שימוש לא סביר אנחנו.
כרמל שאמה-הכהן: למישהו יש התנגדות לשינוי הזה?
אתי בנדלר: למה אתם רוצים לייחד את זה?
ברוריה מנדלסון: בלי לגרוע מחובתה של החברה הבת לספק שירותים כספיים בסיסיים לפי סעיף 88ב(1), לא תסרב החברה הבת סירוב בלתי סביר לתת שירות כספי המנוי בסעיף 88א(א)(1), (2), (3),(6) ו-(9).
ברוריה מנדלסון: השר רשאי, בהסכמת שר האוצר, לקבוע בצו שהוראות סעיף זה יחולו על שירותים כספיים נוספים.
כרמל שאמה-הכהן: הסעיף אושר עם השינוי .
כרמל שאמה-הכהן: סעיף 24 לעניין דוחות.